Downloaded from YTS.MX
Official YIFY movies site: YTS.MX
Ada satu perkara yang membingungkan saya dan dunia…
iaitu orang Jerman memperuntukkan tenaga manusia,
kereta api, trak dan tenaga
untuk pemusnahan orang Yahudi hingga hari terakhir.
Jika mereka berhenti enam bulan sebelum tamatnya perang itu
dan memperuntukkan tenaga itu
untuk mengukuhkan diri mereka, mungkin mereka dapat berperang lebih lama.
Namun, mereka lebih mementingkan membunuh orang Yahudi
daripada memenangi perang itu.
Semasa Perang Dunia Kedua,
sementara Jerman Nazi pimpinan Adolf Hitler
menakluki negara demi negara,
orang Yahudi Eropah dilucuti hak, dipaksa berpindah ke geto,
diusir ke kem tumpuan, dan dibunuh.
Pada tahun 1944, walaupun jelas Jerman boleh kalah dalam perang,
Hitler dan penyokongnya tidak berputus asa memerangi orang Yahudi.
Dengan segera, tenteranya berusaha membunuh
baki populasi Yahudi terbesar di Eropah, iaitu orang Yahudi di Hungary.
Ini kisah lima orang Hungary yang terselamat
pada tahun terakhir Perang Dunia Kedua.
Saya membesar di bandar Polyana, di pergunungan Carpathian.
Bandar itu kecil dan ada dua jalan utama.
Jalan ini ke arah… Ada gereja di sana…
Ada sebuah pejabat pos, sebuah dewan bandaran,
sebuah gereja dan sebuah saumaah.
Penduduk saling mengenali.
Tempat itu cantik.
Saya tinggal di bandar bernama Uzhhorod.
Bandar itu kecil,
tetapi suasana bandar itu seakan-akan bandar kosmopolitan besar.
Dulu, di sini ada delikatesen,
dekat… Di sini, dan…
Dulu kami datang ke sini
untuk makan sandwic pada waktu tengah hari.
Kami tinggal di bandar yang dinamakan Sárvár.
Bandar itu di Hungary, dekat dengan sempadan Austria.
Setiap hari, orang kampung membawa barangan dari kampung berjiran
di dalam bakul besar,
yang dijunjung atau dipikul di bahu.
Szaszovo komuniti yang amat kecil,
yang ada 3,000 orang.
Tiada elektrik. Tiada kemudahan langsung.
Jadi, hidup saya sederhana dan menjemukan. Tiada perkara menarik.
Namun, selepas saya pergi ke Budapest, hidup saya langsung berbeza.
Sukar untuk saya menyesuaikan diri.
Saya rasa kagum melihat bandar ini.
Maksud saya, saya tidak pernah percaya perkara sebegini wujud!
Budapest ialah bandar bertaraf dunia yang menakjubkan,
setaraf dengan Vienna, Paris atau London sebagai ibu kota Eropah yang hebat.
Bangunan Parlimen mengagumkan ini
wujud semasa peristiwa bersejarah Hungary, yang baik mahupun buruk.
Kebanyakan orang Yahudi di Budapest
telah benar-benar berasimilasi, sangat patriotik,
dan sangat bangga akan warisan budaya Hungary mereka.
Ada kira-kira 800 buah keluarga Yahudi di bandar kami.
Saya rasa bandar ini ada 10,000 atau 11,000 orang bukan Yahudi.
Saya ada kawan bukan Yahudi dan teman lelaki bukan Yahudi.
Ibu bapa saya ada kawan bukan Yahudi.
Kami rasa kami orang Hungary juga, bukan orang Yahudi sahaja.
Jadi, Yahudi ialah agama kami,
tapi kami orang Hungary.
Pada 2 Ogos 1934, pegawai dan askar bersumpah setia,
bukan kepada Jerman, tetapi kepada Hitler sendiri.
Sementara pemerintahan Hitler di Jerman menjadi mutlak,
kepada negara berjiran yang cemas, Austria,
Hitler berjanji mereka tidak diganggu.
Pada tahun 1938, semasa saya 10 tahun,
saya beli akhbar buat kali pertama dan saya nampak tajuk utama,
"Hitler bergerak masuk ke Austria."
Saya dapat rasakan
bahawa saat bersejarah ini
akan ada kesan besar ke atas kehidupan
orang Yahudi Hungary, keluarga saya dan saya.
Jerman menyerang Poland dan Danzig.
Warsaw dibom, diletupkan dan ditembak.
Poland hancur musnah.
POLAND DISERANG
Ada pelarian yang lari dari Poland dan datang ke Hungary.
Bagi kebanyakan keluarga Yahudi, pada Jumaat malam,
lelaki membawa balik pelarian dari kuil ke rumah untuk melindungi mereka.
Mereka datang dan bercerita.
Saya ingat, selalunya…
kami tidak percayakan mereka.
Saya dengar perbualan antara ayah saya dan lelaki lain,
dan dia beritahu ayah saya tentang perbuatan Nazi di Poland.
Ada satu hal yang saya dengar dan takkan lupakan.
Dia kata, "Nazi mengambil bayi-bayi Yahudi kami,
menarik kaki mereka sehingga terbelah dua,
kemudian membuang mereka ke dalam Dniester, sungai di Ukraine.
Kemudian, sudah tentulah cerita-cerita menjadi semakin teruk,
dan kami mula dengar tentang penembakan dan kubur besar-besaran.
Tapi kami agak naif…
Saya terpaksa gunakan perkataan "naif."
Kami ada rasa patriotik yang naif bahawa orang Hungary tak buat begitu.
Hitler di Jerman, jadi kejadian di sana tiada kena-mengena dengan kami.
Maksud saya, kami jauh daripada segalanya.
Ada dua peperangan.
Ada perang ketenteraan,
dan bersama perang itu,
ada perang kedua,
perang Schutzstaffel (SS) menentang orang Yahudi.
Sifat buruk identiti kebangsaan Hungary
menjadi semakin jelas.
Penindasan ke atas orang Yahudi semakin jelas.
Orang Yahudi kehilangan kerja dan perniagaan.
Ada gerakan Nazi Hungary, Salib Panah,
dan tentulah gerakan ini
menjadi kumpulan paling dibenci dan paling digeruni
bagi orang Yahudi Hungary.
Orang kehairanan kerana kami tidak buat apa-apa.
Kami tidak lari dan bersembunyi.
Perkara itu tidak berlaku serentak.
Perkara itu berlaku perlahan-lahan
Jadi, setiap kali peraturan atau sekatan baharu keluar,
kami kata, "Cuma satu lagi. Tentu akan reda nanti."
Hitler memasuki Hungary pada 19 Mac 1944.
Saya 16 tahun.
Pada 19 Mac 1944.
Tentera Jerman dan SS memasuki bandar kami.
Rejim Nazi yang menawan bandar kami cuma menaiki dua buah motosikal,
kerana Nazi sudah pun wujud bersama penduduk yang menjadi anjing suruhan Nazi.
Selama ini, kami sangka kebanyakan mereka kawan-kawan kami.
Tetapi mereka tiba-tiba membelot kami,
dan menyertai pihak lawan.
Sekatan seterusnya adalah
orang Yahudi tidak boleh keluar tanpa memakai bintang kuning.
Kami dengar, di Jerman mereka perlu memakai bintang kuning
sebelum mereka ditangkap,
dan mereka buat begitu di Poland juga.
Jadi, ketika itu, kami risau.
Saya tidak memakai bintang kuning
dan saya ditangkap.
Saya dimasukkan ke dalam kem buruh paksa
di sebuah tempat ke utara Budapest,
yang ada jambatan landasan kereta api utama.
Tugas kami adalah
membaiki landasan kereta api,
garisan, jambatan,
tanpa henti,
sementara tentera British dan Amerika mengebom siang dan malam.
Tentulah kami risau kami akan mati. Tetapi kami juga berharap
pengebom Amerika dan British mengenai semua sasaran mereka,
dan musnahkan jambatan ini,
kerana begitulah cara untuk menewaskan Hitler.
Saya lari dari kem buruh paksa itu,
dan menyertai kumpulan penentang bawah tanah Hungary.
Perintah seterusnya adalah kami perlu mengemas barang seberat 25 kilogram.
Mula-mula, kami tak faham. Barang apa?
Fikirkan rumah anda sendiri.
Anda ambil apa dengan 25 kilogram? Apakah 25 kilogram?
Berapa banyak barang 25 kilogram?
Adakah anda ambil bantal? Sarung?
Anda ambil pinggan? Ambil…
Apa yang anda ambil?
Semasa kami berkemas…
saya mahu ambil sesuatu
yang akan mengingatkan saya akan waktu gembira.
Saya sangat murung dan risau.
Saya terjumpa sehelai baju renang,
baju renang yang dibelikan oleh ayah saya untuk saya.
Saya tak mahu menangis.
Semasa lawatan kerjanya, tiga tahun sebelum itu,
ayah saya pulang.
Dia selalu bawa sesuatu untuk kami,
saya dan adik perempuan saya.
Kemudian…
kami selalu bertanya, "Ayah bawa apa?"
Dia buka sebuah kotak.
Baju renang yang teramat cantik muncul dari kotak itu.
Ada kemasan satin yang berkilau
dan cetakan bunga berwarna-warni.
Kemudian, pada tengah hari saya terdengar bunyi but askar menaiki tangga,
saya lari ke dalam semula dan pakai baju renang di dalam gaun saya.
Saya pergi dengan pakaian begitu.
Mereka pecahkan pintu depan, masuk dan memberi kami beberapa minit.
Mereka kata setengah jam, tapi sebenarnya bukan,
untuk kemas semua barang berharga kami,
dan mereka paksa kami keluar dari rumah.
Saya tidak dapat bayangkan mereka usir orang dari rumah…
kerana orang itu orang Yahudi.
Orang yang kami sangka kawan dan jiran,
mereka berdiri di sepanjang tepi jalan,
dan mereka menjerit,
"Sudah tiba masanya kamu keluar dari sini.
Orang Yahudi tak perlu ada di bandar kami. Kami perlu hapuskan kamu semua."
Saya berdiri sambil tercengang melihat mereka.
Saya berkawan dengan anak-anak mereka di sekolah saya.
Kami selalu berkongsi barang.
Kenapa mereka amat marah dan tiba-tiba bencikan kami?
Seperti kisah yang kita baca, orang Yahudi keluar dari Mesir.
Kami angkut semua bagasi kami, yang diikat dengan bantal dan sarung.
Kanak-kanak pun mengangkut barang. Saya berasa amat malu.
Kami mahu percaya bahawa mereka membawa kami ke Jerman
dan kami akan bekerja.
Kami memang mahu percaya.
Pada masa itu, semua orang Yahudi Eropah
berada di dalam kem, dan kami tak tahu.
Pengumpulan, pemencilan dan pengusiran
berlaku dengan cara yang tertumpu iaitu dalam masa 12 minggu.
Program pengusiran yang dijalankan di tempat lain
tidak sekejam dan sepantas program pengusiran di Hungary.
Mereka kata kami akan dibawa ke sebuah geto.
Kami tak pernah dengar perkataan itu.
"Geto" tidak wujud dalam bahasa Hungary.
Kami tak tahu kami di mana.
Semasa kami bangun pagi,
saya sedar kami di tempat membuat bata.
Tempat kilang bata.
Bulan April ialah musim hujan. Hujan lebat.
Kami sentiasa…
Kami perlu tukar kain. Kain itu menjadi bumbung.
Kami sentiasa basah.
Ada ribuan orang di sana kerana mereka datang dari seluruh daerah.
Pengawal dengan anjing ada di mana-mana,
dan sentiasa meronda.
Anjing itu German Shepherd yang besar dan diikat dengan cawak ketat.
…kerana ada banyak pondok berisi orang di mana-mana saja.
- Ibu tahu tempatnya? - Ya.
Pondok ibu di sini, di tempat timbunan bata-bata ini.
Suatu hari, mereka umumkan
bahawa orang yang mahu bekerja di Tokay
untuk membuat wain di ladang anggur perlu berkumpul.
Lalu semua orang sukarela dan dengan gembira
menaiki kereta api, kerana tempat itu bak neraka.
Bekerja di ladang anggur pula seperti pergi ke syurga.
Kami dibawa ke stesen kereta api oleh askar Hungary.
Ibu saya kata,
"Ibu sorokkan berlian di dalam kelepet skirt awak,
dan jika awak tak cukup makan, beli roti dengan berlian itu."
Apabila kami tiba di stesen,
kami sedar bahawa kami tidak menaiki kereta api penumpang.
Gerabak ternakan menantikan kami.
Ayah saya kata, "Kereta api lain habis kerana kini zaman perang.
Jadi, tiada pilihan. Mereka perlu gunakan apa yang ada."
Sesiapa yang tak pergi dan tak bergerak pantas dipukul.
Apabila mereka tutup pintu, saya terdengar ketukan di luar,
macam selak yang mengurung kami.
Keadaan itu tidak normal.
Saya tidak percaya mereka tiada kereta api lain.
Di Budapest, kali ini semakin teruk.
Saya perlu dapatkan dokumen bukan Yahudi.
Saya tak wujud sebagai orang Yahudi.
Saya pasti ditembak dan dibunuh.
Kami haiwan yang diburu, sepanjang hari dan setiap hari,
dan kami tak tahu jika sesiapa yang kami jumpai
benar-benar memihak kepada kami.
Jika bukan kerana Wallenberg,
saya dan puluhan ribu orang lain pasti tidak akan selamat.
Raoul Wallenberg tiba semasa seluruh Hungary,
kecuali Budapest, sudah bebas daripada orang Yahudi.
Dia pergi ke Budapest setelah orang Yahudi
di kawasan luar bandar dikerah ke dalam gerabak ternakan
dan dibawa keluar dari Hungary.
Dia memutuskan untuk menyertai kedutaan Sweden di sana
semata-mata untuk cuba menyelamatkan nyawa orang Yahudi.
Dengan mengeluarkan pasport perlindungan Sweden,
dia mengisytiharkan individu pemegang dokumen ini
merancang untuk ke Sweden selepas perang tamat.
Perkara ini palsu, namun dalam huru-hara dan kekeliruan zaman perang,
helaian kertas tak bernilai tetapi ajaib ini berkesan.
Beberapa orang menjadi pengedar atau utusan
untuk menghantar pasport palsu ini
kepada orang yang menunggu di rumah perlindungan.
Wallenberg menyewa rumah pangsapuri besar,
memasang papan tanda Sweden yang menunjukkan bahawa semua penghuni
dilindungi oleh kerajaan diraja Sweden.
Saya tinggal di St. Stephen Park, nombor 25.
Kebanyakan rumah ini pangsapuri kelas menengah atas.
Pangsapuri tiga bilik,
yang biasanya dihuni oleh empat hingga enam orang sebelum krisis ini,
tiba-tiba menjadi rumah setinggan,
setelah 60, 70 orang disumbat ke dalam pangsapuri tiga bilik itu.
Sangat tidak selesa.
Sangat tidak selesa, sayang,
tapi yang lebih penting, ia sangat berbahaya.
Perkataan "rumah perlindungan" jelas satu kata yang tidak padan,
kerana ramai orang yang tinggal di rumah yang kononnya melindungi ini,
dikumpul, dibawa ke tebing Sungai Danube, dan dibunuh.
Memasuki rumah perlindungan,
bukan susah.
Askar tak peduli.
Mereka di depan rumah. "Masuk!"
Namun, waktu nak keluar
yang sangat sukar.
Jika askar Jerman atau askar Nazi Hungary berasa curiga,
mereka mengarahkan kami membuka seluar,
kerana kami saja orang yang dikhatan.
Suatu hari, ada pasport palsu yang diikat keliling badan saya,
untuk dihantar kepada orang yang nak keluar dari situ.
Saya tersilap kira.
Saya melalui saluran pembetung. Saya tahu masa nak keluar.
Saya buat silap.
Saya tak keluar di tengah-tengah bangunan,
tetapi di depan bangunan.
Di sana ada dua askar yang mengawasi bangunan.
Saya mula berlari secepat mungkin, melintas jalan berulang kali.
Mereka sedang mengusir orang Yahudi.
Saya tak tahu destinasi mereka.
Saya sertai kumpulan orang Yahudi itu sambil berfikir,
"Banyak kali saya menghadapi masalah, saya pasti terselamat sekali lagi.
Sekali sahaja lagi."
Lima hari kemudian kami tiba di Buchenwald.
Kami menaiki kereta api selama lima hari.
Kami duduk di atas timbunan bagasi yang diangkut.
Di dalam gerabak ternakan yang saya naiki, ada kira-kira 120 orang.
Kami berhimpit-himpit macam sardin dan tempat itu amat panas.
Ada sebuah baldi untuk orang buang air.
Tiba-tiba baldi itu penuh, dan busuknya tidak tertahan.
Mereka tak pernah buka pintu agar kami boleh ke tandas.
Mereka tak beri kami apa-apa air atau makanan.
Kanak-kanak menjerit mahu pulang.
"Mereka nak bawa kita ke mana?"
Tiada jawapan.
Tempat itu gelap gelita.
Cahaya terpancar hanya melalui retakan pada gerabak ternakan.
Ayah saya jumpa retakan di dalam gerabak ternakan.
Dia pandang ke luar, lalu berkata,
"Saya tak rasa kita menuju ke ladang anggur itu,
kerana kita baru merentasi sempadan dan menuju ke arah Poland."
Semasa dia kata Poland, saya ingat lelaki
yang menceritakan tentang perbuatan Nazi terhadap kanak-kanak di Poland.
Saya memegang adik lelaki saya yang berusia dua setengah tahun
dengan amat erat.
Saya beritahu dia dan diri saya,
"Saya takkan lepaskan dia. Mereka takkan rampas dia."
Apabila mereka tiba-tiba membuka pintu,
kami terus disinari cahaya.
Selama empat atau lima hari mata kami tertutup rapat,
atau sudah biasa dengan kegelapan,
kami hampir menjadi buta.
Kami sangat gembira kerana kami akan mendapat udara.
Kami akan turun, mungkin ke tandas seperti orang biasa,
minum air dan mungkin makan.
Semua orang bertanya, "Di mana kami? Apa nama tempat ini?"
Nama tempat itu pelik.
Auschwitz.
Di sini kami dihentikan.
Berlaku banyak pemilihan di sini.
Kalian semua beratur…
Ribuan orang berdiri rapat-rapat, dan keadaan itu mengelirukan dan bising.
Kami dilarang bergerak…
Kami berdiri tegak seperti askar.
Askar SS pergi ke tengah-tengah, di sini,
untuk memeriksa kami semua.
Mereka membawa anjing dan mengugut kami.
Dalam satu barisan, atau secara bersebelahan…
Lima.
Lima sebaris.
Jadi, mudah dikira. Lima.
Semasa saya turun dari gerabak ternakan,
saya tahu hal yang dijanjikan oleh mereka kepada kami,
kata-kata mereka itu bohong belaka.
Kami nampak ramai orang yang memakai baju berjalur-jalur
dan berkepala botak.
Dikelilingi oleh askar Nazi dan anjing garang.
Mereka menjerit-jerit dan mengherdik.
"Cepat! Tinggalkan bagasi kamu. Tinggalkan semuanya. "
Tiba-tiba, ada pemisahan.
Ibu saya dan…
dan adik-beradik saya…
Ibu saya mendukung adik lelaki saya
dan memegang tangan adik perempuan saya.
Saya pegang tangan ibu saya. Begitulah cara kami berjalan ke arah…
Mereka menolak kami ke destinasi itu.
Apabila pengangkutan tiba,
orang dipilih dan diisih.
Proses itu amat asas dan ringkas.
Mereka perlu beratur dalam barisan panjang.
Di depan barisan, ada pegawai perubatan yang berkata,
"Yang ini terlalu tua, lebih 50 tahun."
"Yang ini ke kanan, satu lagi ke kiri."
Ibu saya dipilih di stesen kereta api, dia ke kiri.
Saya dan adik perempuan saya ke kanan.
Ibu saya dibawa
terus dari stesen kereta api ke bilik gas.
Setelah saya dan adik perempuan saya diproses masuk di kem,
ibu saya sudah tidak bernyawa.
Kami dibawa ke bilik persalinan.
Kami diberitahu bahawa kami akan mandi,
selepas perjalanan yang dahsyat ini,
dan kami akan menyegarkan diri,
kemudian kami akan diberi kerja.
Mereka suruh kami pegang kasut dan pakaian kami dengan tangan.
Saya teringat berlian itu.
Lalu saya menyambar skirt biru saya di tengah-tengah orang ramai,
saya cepat-cepat keluarkan dan pegang berlian itu,
dan saya tidak pakai apa-apa.
Saya ingat waktu saya menanggalkan pakaian dengan orang lain,
saya tercengang sambil memakai baju renang itu.
Saya mendapat prarasa.
Saya terasa bahawa jika saya menanggalkan baju renang ini,
jika saya meninggalkan baju renang ini,
semua kenangan indah yang tersemat dalam baju renang ini…
Saya asyik terimbau cara saya berjalan di kolam renang,
budak-budak lelaki bersiul melihat saya, dan kawan-kawan saya amat cemburu.
Sekarang saya akan tanggalkan dan tinggalkan baju itu di sini.
Segalanya yang bermakna dalam hidup saya, bakal saya tinggalkan.
Mereka menyuruh kami
meninggalkan apa-apa baki barang berharga di bahagian khas.
Saya menggenggam berlian itu kerana ia untuk membeli roti.
Jadi saya kemam berlian itu. Apabila saya bergerak ke depan,
saya nampak mereka membuka dan memeriksa mulut orang,
tetapi saya sudah tidak boleh berpatah balik dari tempat itu.
Kalau saya serahkan berlian, saya ditembak.
Kenapa saya tak serahkan awal-awal? Berlian itu di dalam mulut saya.
Saya keliru, lalu menelan berlian itu.
Kami masuk ke bilik mandi
dan bilik persalinan dikunci selepas kami masuk.
Seorang komando masuk dan serta-merta mengalihkan barang kami.
Mereka benarkan kami mandi sedikit saja di bawah pancuran, kemudian…
Ada satu lagi pintu di hujung bilik,
yang menuju ke halaman di sebelah lain bangunan ini.
Di tepi pintu, ada timbunan pakaian.
Mereka suruh semua orang pilih sehelai pakaian.
Pada tengah malam barulah mereka benarkan kami masuk ke sebuah berek kayu.
Seribu orang di dalam sebuah berek.
Jika seorang memalingkan tubuh, semua orang perlu berpaling,
kerana kami semua berasak-asak.
Dulu saya selalu terjaga kesejukan,
dan mimpi saya berulang-ulang,
bahawa saya di rumah,
bahawa saya sangat sejuk,
tapi ayah saya datang dan tenangkan saya.
Kemudian, saya terjaga,
dek bunyi wisel.
Di luar gelap.
Tempat ini bak neraka ketujuh.
Kami nampak kira-kira 20 orang lelaki masuk ke dalam kem,
semasa mereka berjalan, saya memerhatikan mereka.
Mungkin saya kenal seseorang.
Tiba-tiba, saya mengenal pasti ayah saya.
Menurut naluri, saya perlu menyorok.
Hati saya sakit melihat dia
berkepala botak dan berpakaian seragam seperti banduan.
Lelaki ini yang membantu semua orang,
manusia yang teramat baik hati.
Saya tak dapat bayangkan perasaannya jika dia nampak kami
dengan kepala botak dan pakaian lusuh ini?
Jadi saya cuma nak menyorok agar dia tidak boleh nampak saya.
Pada saat itu, kami saling berpandangan.
Saya boleh nampak pipinya dibasahi air mata.
Kali itu kali terakhir saya nampak ayah saya.
Saya nampak trak-trak datang.
Ada laungan dan jeritan dari trak.
Saya nampak dua budak-budak terjatuh dari trak.
Trak itu pun berhenti,
dan trak itu…
Seorang askar SS keluar dari depan,
dan dia kutip mereka begitu.
Dia hentak budak itu pada trak,
dan darah pun mengalir. Dia humban budak itu ke dalam trak…
Jadi, saya berhenti mempercayai Tuhan.
Mereka kata kami akan mendapat nombor.
Nombor banduan.
Sudah tentu, kami menjangkakan nombor banduan
pada pakaian kami atau tempat lain.
Mereka sediakan beberapa meja.
Beberapa pengawal duduk di setiap meja,
dan buku-buku besar terbentang di atas meja.
Kami anggap mereka akan menulis nama kami dan nombor kami
yang akan diberikan kepada kami dalam buku itu.
Kemudian kami tersedar bahawa mereka akan letak nombor ini
pada tubuh kami.
Pada lengan kami.
Kami berlima diberi tetesan mata.
Entah kenapa. Kami tak diberitahu. Kami dikurung di bawah tanah.
Mereka kurung kami di dalam,
dan kami berhimpit-himpit berdiri di dalam air secetek buku lali.
Lama sungguh kami menunggu.
Seakan-akan abadi. Mereka tidak pernah buka pintu.
Mereka tidak pernah beri kami makan atau minum.
Jadi, kami minum air dekat kaki kami.
Kami buang air di dalam air dekat kaki kami.
Kemudian mereka buka pintu dan bawa kami keluar.
Mereka bawa kami naik ke halaman
dan memeriksa mata kami.
Beberapa orang tidak dapat melihat selama beberapa hari selepas itu.
Mereka bawa kami semula ke berek.
Kemudian, kami dapat tahu tentang perbuatan mereka.
Mereka cuba mengubah warna mata kami.
Bagi orang yang mahu melakukan eksperimen ke atas manusia,
di sinilah tempat kerja yang berguna.
Banyak eksperimen dilakukan di Auschwitz untuk mencari cara memandulkan wanita,
khususnya wanita Yahudi, untuk mengurangkan kaum itu
tanpa menghadapi terlalu banyak masalah.
Kemudian wanita-wanita ini dihantar ke kem.
Kadangkala mereka dipindahkan serta-merta,
kerana kononnya mereka ialah "pembawa rahsia".
Setelah diuji kaji, wanita-wanita ini dihantar semula ke Birkenau dan dibunuh.
Suatu hari, seorang kenalan banduan berjumpa saya dan bertanya
sama ada saya boleh meluaskan pengaruh,
dan cuba melakukan sesuatu agar mereka tidak dihantar ke bilik gas.
Satu-satunya penyelesaian adalah melakukan lebih banyak ujian
ke atas banduan.
Kami mesti terus buat ujian tak berbahaya ke atas mereka agar mereka selamat.
Kami rancang nak buat begitu, dan entah bagaimana ia berkesan.
Sebab itulah saya dibebaskan…
di Auschwitz.
Orang Yahudi Hungary terselamat dalam perang
selama empat tahun setengah pertama, namun dibunuh dalam bab terakhir
perang Hitler menentang orang Yahudi sementara pemimpin dunia
telah pun mengetahui semua butiran Auschwitz sepenuhnya.
Kami datang ke Auschwitz,
semasa Penyelesaian Akhir,
semasa dia sudah berasa terdesak.
Hitler sedang kalah dalam perang itu.
Namun dia tidak mahu kalah memerangi orang Yahudi.
Sadisme, kekejaman,
sikap tidak rasional Nazi Jerman dan Hungary,
dalam pembunuhan baki populasi orang Yahudi semasa perang sudah tamat,
walaupun mereka sepatutnya boleh menjaga nama baik mereka
dengan menjadi lebih bertamadun terhadap orang Yahudi,
memang tidak wujud kerana kebencian mereka membuta tuli.
Nazi ubah haluan pengangkutan yang berguna bagi orang Jerman
untuk mengusir orang Yahudi, dan melengkapkan Penyelesaian Akhir.
Semasa saya di Auschwitz,
kenderaan pengangkutan masuk dua, tiga kali sehari.
Membawa ribuan orang.
Dalam kurang daripada enam minggu, lebih 438,000 orang Yahudi Hungary
diusir ke Auschwitz.
Kapasiti bilik gas dan krematorium tidak cukup.
Askar SS terpaksa menggali lubang khas
untuk membakar mayat,
menggunakan lemak orang Yahudi sebagai bahan api.
Saya nampak cara mereka humban orang ke dalam lubang api ini.
Saya fikir, "Ada yang tidak kena dengan otak saya."
Sukar untuk dipercayai.
Kubur besar-besaran itu
kira-kira 80 atau 100 meter persegi.
Kayu-kayan dilonggokkan di dasar dan dibakar.
Kemudian mayat-mayat itu dihumban di atas api. Itu saja.
Jika lemak terbakar, kubur itu berfungsi.
Kemudian lebih banyak mayat dihumban.
Semudah itu.
Betapa luasnya tempat yang kita lihat ini.
Macam mana orang yang normal boleh balik rumah,
selepas bekerja di sini?
Atau merancang tempat ini, okey?
Pasti ada perancang.
Seseorang perlu menjadi jurutera.
Seseorang pasti telah menyusun perancangan untuk mencapai tahap kecekapan begini.
Tapi sepanjang masa saya di kem, sepanjang eksperimen itu,
setiap kali saya dipilih, saya telan berlian itu.
Setiap kali saya telan, berlian itu perlu dicari semula.
Kami dibenarkan pergi ke tandas sekali sehari.
Saya tak pernah duduk di atas lubang itu kerana saya perlu cari berlian saya.
Apabila wanita SS itu lalu di depan pintu dan dia nampak saya di penjuru…
Saya dah pegang berlian itu.
Biasanya saya tunggu sehingga perjalanan balik,
saya boleh bilas berlian di dalam lumpur,
atau jika tiada lumpur,
saya gunakan sup yang kami akan dapat.
Tapi tak sempat. Saya pun telan semula.
Ya Tuhan, ini tandas.
Ya Tuhanku.
Di tempat ini, saya bersama kakak saya.
Edith di sebelah saya.
Edith berbisik kepada saya dan berkata,
"Hampir hari Sabat. Hari ini hari Jumaat."
Dulu kami meraikan Sabat di rumah kami,
dengan makanan, nyanyian, sembahyang
dan menyalakan lilin.
Saya beritahu dia, "Apa kata kita raikan Sabat di tandas?"
Kami berlari semula ke hujung dan mulakan upacara Sabat,
dan kami mula menyanyi.
Semasa kami menyanyi lagu itu,
kanak-kanak lain mengelilingi kami
dan mula menyanyi dengan kami.
Ada orang dari Belanda, Ada orang dari Jerman.
Ada orang dari Hungary dan Czechoslovakia. Semua dikumpulkan.
Tiba-tiba, lagu-lagu Ibrani, doa-doa, Sabat,
menyatukan kami di tandas Auschwitz.
Orang tak dapat tahan kesakitan,
keadaan, kebuluran dan kutu.
Kutu sebesar kuku jari kelengkeng saya, terbenam di dalam tubuh kami,
yang bengkak kerana kami asyik menggaru dan mendapat jangkitan.
Jadi, apabila elektrik dipasang,
orang berlari ke dawai berduri untuk membunuh diri.
Kemudian mereka hukum kami. Bagi setiap orang yang ke dawai itu
SS ambil 100 orang banduan
dan bunuh mereka di depan semua orang untuk dijadikan contoh.
Kami nak mati, tapi mereka tak benarkan.
Kemudian saya terfikir sesuatu.
Mereka rampas ibu bapa saya.
Mereka rampas identiti saya.
Mereka rampas adik-beradik saya.
Mereka rampas harta saya.
Mereka mahu sesuatu daripada saya.
Kemudian saya terfikirkan roh saya. Saya tak nak biarkan roh saya diambil.
Lalu saya putuskan ketika itu juga, "Saya akan bangun dari lumpur ini
dan saya akan berjuang,
kerana saya takkan menjadi abu."
Semasa kami tiba di Auschwitz,
beribu-ribu orang dibakar setiap hari.
Nazi gunakan banduan Yahudi,
Sonderkommando yang istimewa,
untuk mengeluarkan mayat dari bilik gas
dan membawa mayat ke dalam krematorium.
Setahu saya, hanya kami berempat
yang bekerja dalam Sonderkommando dan masih hidup hari ini.
Kami sahaja saksi
yang melihat segalanya dari awal hingga akhir.
Cara Penyelesaian Akhir dijalankan.
Saya orang Yahudi, dari Greece.
Saya tinggal di Greece sehinggalah mereka bawa saya ke kem tumpuan.
Pada minggu pertama April 1944,
saya tiba di Auschwitz.
Mereka pilih beberapa orang Greece untuk bekerja di krematorium.
Hari itu hari pertama saya.
Saya tak tahu apa yang berlaku.
Saya nampak 2,500 orang, semuanya bertelanjang,
masuk ke dalam bilik besar, yang lama-kelamaan…
Kapasiti sebenar 500 orang tapi mereka masukkan 2,500 orang.
Jadi, mereka hanya mampu berdiri di sisi anak-anak mereka.
Selepas 15 minit, mereka menutup bilik itu,
lalu SS melempar gas melalui empat lubang.
Kemudian, bilik itu dibuka.
Apa yang saya lihat? Ada orang yang saya lihat 15 minit lalu.
Mereka dah mati sambil berdiri. Anak-anak mereka pula lebam-lebam.
Saya berkata sendirian, "Apa yang sedang berlaku?
Apa jadi di sini?"
Ada seorang lelaki Poland yang datang sebelum itu.
Saya tanya dia, "Di mana Tuhan?"
Dia kata, "Tuhan dalam ketabahan awak."
ORANG BAHARU YANG DIPILIH UNTUK BILIK GAS
Ada empat krematorium yang berfungsi 24 jam sehari.
Ramai orang ternama dari Berlin
datang dan melihat cara orang Yahudi mati.
Ada satu lubang, yang tertutup dengan kedap,
dan melalui lubang itu, mereka melihat cara orang Yahudi mati.
Cuma dua hingga empat minit. Bergantung pada kedudukan.
Ramai orang menganggap kami, yang bekerja dalam Sonderkommando,
bersalah juga kerana kami melakukan kerja begitu.
Tapi kita sendiri tidak dapat mengelakkan kerja itu.
Jika kami tidak patuh perintah mereka, serta-merta kami dibunuh.
Saya pernah ada dua orang kawan yang amat rapat.
Mereka masuk. Nama keluarga mereka ialah Venezia.
Saya terus beritahu mereka
bahawa mereka akan mati.
Mereka minta makanan,
saya berikan apa-apa makanan yang saya miliki.
Saya beritahu mereka tempat untuk berdiri,
dekat lokasi lubang, agar mereka boleh mati dengan cepat.
Selepas mereka selesai, saya mengeluarkan dan mencuci mereka,
dan saya masukkan mereka ke dalam ketuhar untuk dibakar.
Kami boleh mendengar bunyi meriam semakin dekat.
Budapest ialah medan perang
antara Tentera Jerman dan Soviet.
Walaupun kami tahu masih ada berminggu-minggu lagi
sebelum Tentera Soviet mungkin dapat membebaskan baki orang Yahudi,
kami tahu banyak dugaan masih menanti.
Di Auschwitz, selepas Krismas,
kami dengar dentuman banyak pengeboman yang semakin hampir.
Nazi tidak mahu sesiapa dibebaskan,
jadi mereka membawa orang keluar dari kem.
Perarakan kematian pada musim dingin.
Orang yang tidak mampu ikut ditembak sahaja di tepi jalan.
Jika sesiapa cuba melarikan diri,
atau buat apa-apa yang tidak dibenarkan, mereka serta-merta ditembak.
Saya dan dua orang kawan bersama hingga saat itu.
Kami bersumpah kami akan mengorbankan diri demi satu sama lain.
Kami takkan saling menghampakan.
Orang muda memang mengimpikan perkara yang mustahil.
Lutut salah seorang daripada kami bertiga tercedera dan ada gangren.
Seorang askar perasan dia terincut-incut.
Dia datang dan nak tembak kawan saya.
Kami menghalang laluannya. Dia mengeluarkan pistol.
Dia kata, "Saya akan beri kamu tiga saat. Kira sampai tiga.
Sama ada kamu lepaskan dia, atau kamu bertiga mati."
Boleh anda bayangkan keputusan yang kami perlu buat pada usia muda itu?
Kami telah berjanji kami sanggup mati untuk satu sama lain,
tetapi kami mungkir janji itu setelah diancam bunuh.
Kami biarkan kawan kami mati.
Selepas berarak selama kira-kira sepuluh hari, kami tiba di Dachau.
Ya Tuhanku.
Selepas 53 tahun…
kejadian ini masih segar di ingatan.
Mayat bergelimpangan di atas jalan.
Kami tidak endahkan dan melangkahi saja mayat.
Kami tak peduli. Tiada makna.
- Di sini? - Ya.
Saya tidak pernah tahu nama sesiapa.
Saya tidak mahu mengenali sesiapa.
Saya tidak mahu tahu, kalau-kalau suatu hari nanti
seseorang mengenali orang itu,
yang kasutnya saya tanggalkan semasa dia mati.
Jika awak boleh bayangkan, buat seketika tugas saya setiap pagi,
saya mesti masuk ke setiap berek
dan bawa mayat-mayat ke krematorium.
Kami ada kereta sorong.
Saya ingat Sonderkommando, yang bekerja di krematorium,
keluar dan membuka pagar.
Mereka bawa masuk kereta sorong. Kami dilarang merentasi tempat ini.
Mereka tak pernah sebut tentang krematorium, tapi kami tahu.
Jika kami masuk ke sini, kami tidak akan keluar dari kawasan ini.
Jika mereka lepaskan seseorang, dan dia melarikan diri,
ada saksi dan keterangan. Jadi mereka takkan lepaskan orang.
Lihatlah.
Sikap tidak berperikemanusiaan oleh manusia terhadap manusia,
sukar dipercayai.
Ini ialah
benda paling zalim yang dicipta oleh manusia.
Membakar manusia hanya untuk menghapuskan mereka dengan lebih cepat.
Sukar dipercayai.
Sangat beremosi. Sangat sukar.
Kenapa saya terselamat? Kenapa Tuhan menyelamatkan saya?
Ada orang mula menjerit, "Orang Amerika!"
Kami tidak faham maksud mereka. Mereka menuding ke arah langit.
Pesawat muncul dari pergunungan, secara tiba-tiba,
dan mereka mengebom konvoi.
Mereka tidak sentuh kami. Kami tidak tercedera.
Ketika itulah saya baru dapat tahu Amerika Syarikat sedang berperang.
Pada 29 April, saya diarahkan untuk ke Dachau.
Sebenarnya, malam sebelum itu.
Kami diarahkan untuk berlepas secepat mungkin ke Dachau,
tanpa tahu apa yang kami hadapi.
Kami sangka ada kem tentera,
kem tentera Jerman yang akan kami tawan.
Jadi, kami akan menawan kem dan orang di dalam.
Kami berada di sekitar
tempat yang rupa-rupanya ialah kem tumpuan.
Tiba-tiba, kami dengar bunyi tembakan mesingan.
Kami terus sangka kami akan dibunuh.
Tapi kelihatan askar Amerika mendaki, merangkak dan menembak.
Kemudian kami nampak askar Jerman datang dari arah itu.
Ketika mereka bertemu di tengah, askar Jerman putus asa.
Namun, bayangkan 32,000 orang keluar dari semua berek itu.
Di luar kem…
di atas landasan kereta api,
mungkin ada 40 gerabak ternakan,
yang benar-benar penuh dengan mayat.
Tanpa mengetahui apa yang kami hadapi,
keadaan ini
sukar dipercayai.
Kebanyakannya memakai baju tidur flanel. Mereka cuma memakai baju itu.
Jalur biru, jalur putih.
- Baju tidur flanel. - Orang lemah.
"Lemah" mungkin bukan istilah yang tepat.
Namun mereka kurus kering.
Ada yang kelihatan amat tua, tetapi tidak.
Kami panggil mereka mayat hidup. Rangka.
Mula-mula beberapa orang keluar, kemudian lebih ramai yang keluar.
Mereka terus menghampiri kami,
kerana mereka seolah-olah sedar…
Agaknya mereka sedar. Mereka sedar kami berbeza,
bahawa kami orang yang datang untuk membantu mereka.
Askar Amerika mengacukan senapang, tapi tidak membunuh askar Jerman.
Mereka serahkan kepada kami.
Kami menangkap kira-kira sedozen askar Jerman,
kemudian merobek-robek anggota badan mereka.
Kami menangkap seorang kolonel Jerman.
Saya jumpa dia semula dan kata,
"Kami akan hantar awak untuk bercakap dengan pegawai."
Dia meludah pada muka saya.
Lalu saya bunuh dia.
Tidak lama kemudian perang tamat. Namun pada hari-hari terakhir itu,
kami mahu menghalang Jerman daripada berpeluang
untuk bangkit dan buat begitu kepada sesiapa.
Saya pernah lihat banyak perkara dahsyat
dalam dua tahun saya di Itali, Perancis dan Jerman,
tetapi benda paling teruk yang saya pernah lihat,
orang yang terselamat dalam Holocaust.
Hal ini memang…
saya masih tidak boleh lupakan.
Ketika itu saya bukannya muda lagi.
Saya amat tua.
Saya berusia 16 tahun, tapi saya amat tua.
Saya berasa sukar semasa saya kembali bebas.
Kami tak tahu cara untuk menerima dunia luar,
yang menolak kami.
Kami tidak tahu…
siapa kami akan dapat cari atau tidak dapat cari.
Mereka bingung mahu menguruskan kami. Kami diletakkan di kem OP,
iaitu kem orang pelarian.
Kem paling dekat dengan kedudukan saya terletak di Austria.
Semua yang terselamat yang tiada hala tuju berada di kem itu.
Jadi ia sebuah kem lagi, tetapi bebas.
Selepas tentera Soviet membebaskan Budapest,
dan saya menjadi manusia bebas semula,
berbulan-bulan saya tidak tahu
sama ada ibu saya atau ahli keluarga saya yang lain akan kembali.
Saya berharap untuk mendapat jawapan apabila pulang ke Auschwitz.
Saya terkejut kerana saya menyedari
lawatan ini menimbulkan persoalan dan keraguan baharu.
Saya ingin tahu tentang keluarga saya.
Dia ingin mencari maklumat tentang keluarganya dan tentang dirinya.
Apa nama awak?
Renee. R-e-n-e-e.
Kali ini kali pertama saya buat keputusan
untuk mencari rekod keluarga saya.
Adik perempuan saya ialah Klara.
Awak jumpa sesuatu?
Ya, saya jumpa sesuatu. Kita boleh lihat bersama.
Letakkan kad ke bawah begini.
- Letak… - Ya.
Klara. Adik perempuan saya.
Saya jumpa rekod adik perempuan saya, ayah saya dan saya sendiri.
Apabila saya tanya tentang ibu saya,
juruarkib atau ahli sejarah itu, berkata bahawa
orang yang diambil dari stesen kereta api
dan terus dibunuh, tidak mempunyai sebarang rekod.
Bawa dokumen ini ke arkib di atas dan bunyikan loceng, okey?
Terima kasih.
Ini ujian darah atau ujian perubatan.
Subjek ujian ialah Klara Weinfeld.
Saya dapat tahu adik saya menjadi bahan uji kaji.
Mereka buat ujian darah ke atas dia.
Apa maksud semua ini?
Dia kata, "Saya tidak tahu. Orang tidak pernah tanya saya.
Tetapi ada Dr. Münch, ketua klinik ini,
yang masih hidup."
Kemudian saya dapat tahu awak akan menemu bual lelaki ini,
dan saya mungkin berpeluang untuk tanya dia
tentang maksud simbol itu.
Adik perempuan saya, Klara, mati di Auschwitz.
Baru-baru ini saya mendapat dokumen ini dari Auschwitz.
- Tolong jelaskan dokumen ini. - Saya akan cuba.
Awak tahu apa benda ini?
Tidak, tiada benda penting.
Apa jenis eksperimen ini?
Tiada apa-apa. Semuanya baik.
- Kenapa dia mati? - "Institut Klinikal."
- Itu institusi saya. - Ya.
- Dia telah mati. - Ya.
Bila dia sampai? Berapa lama dia tinggal?
Enam bulan.
- Enam bulan. - Enam bulan?
Kemudian dia mati.
Tempoh biasa. Awak faham?
Awak di Auschwitz juga? Baiklah, awak pasti tahu.
Saya cuba menjadi beradab,
tetapi dia sangat mengelak
dan saya menjadi sangat marah.
Saya asyik berfikir ribuan orang mati di kliniknya.
Saya akan kembali ke Krematorium V,
kerana saya tahu ibu saya dibawa ke sana.
Saya akan menyalakan lilin.
Saya tahu saya tidak akan kembali ke sini lagi.
Sekarang…
baru-baru ini,
saya dapat surat baharu dari Bergen-Belsen,
yang mengatakan Edith Lok tidak dijumpai. Mereka meneliti rekod mereka.
Tetapi mereka jumpa Edith Schwarz.
Saya teringat pada satu ketika,
kakak saya, Edith, memutuskan
dia nak gunakan nama keluarga ibu saya, tapi saya lupa.
Selama ini, saya mencari Edith Lok.
- Boleh awak cari nama orang Hungary… - Orang Hungary?
Mari kita cari sahaja. Okey.
- Tidak menurut abjad. - Ya?
SCHWARZ, EDITH
Semasa kembali ke Bergen-Belsen,
saya nak suami saya berdoa bersama anak-anak saya dan saya,
kerana kami akan mengebumikan Edith secara simbolik.
Perkuburan ini tempat pengebumian semua orang
yang dibawa ke blok tentera selepas pembebasan.
Kami menemui nama kakak awak.
Dia mati di sini.
Kami fikir pada 2 Jun 1945.
Semua orang yang mati ketika itu
dikebumikan di sini, secara bersebelahan.
Hari ini hari teristimewa dalam hidup saya.
Akhirnya, pencarian ini telah tamat.
Kini kami tahu apa yang berlaku dan bila ia berlaku.
Saya bawa buku doa ibu saya.
Kami akan membacakan untuk awak,
doa-doa yang tradisional
dan menyalakan lilin ini untuk memperingati awak.
Kami mengingati awak,
selamanya,
selagi kami hidup.
Namun ada ramai orang macam saya di dunia ini,
yang masih mencari,
kerana bagi kami
pembebasan bukan hari terakhir.
Saya dapat pengumuman bahawa saya telah dipilih
untuk menerima biasiswa akademik
ke Universiti Washington, di bandar bernama "Seattle."
Tiada orang beritahu saya sebutan tepat ialah "Seattle."
Saya ada tiket menaiki SS Marine Falcon.
Saya letakkan beg galas saya di katil B-20 dan mereka umumkan waktu "chow."
Saya tidak faham. Saya tidak kenal perkataan bahasa Inggeris itu.
Saya masuk barisan "chow."
Kami dapat dulang logam yang besar. Tentulah, ketika ini,
saya masih asyik memikirkan perasaan lapar.
Kemudian, orang hebat ini melemparkan makanan indah di atas dulang logam.
Di hujung barisan,
ada sebuah bakul anyaman rotan penuh dengan buah oren.
Sebuah lagi penuh dengan pisang.
Ibu saya ajar saya buat benda betul. Tetapi saya kebingungan.
Ada seorang kelasi sasa,
saya tanya dia, "Tuan, saya mesti ambil pisang?
Atau saya mesti ambil oren?"
Dia kata, "Makanlah pisang dan oren sesuka hati awak."
Itulah syurga bagi saya.
Saya suka bandar saya. Ia kelihatan indah dan gembira.
Saya mahu pergi ke sana buat kali pertama
sejak saya keluar pada 1944.
Lihat tanda itu, Robin. Tertulis "Polyana" dalam bahasa Rusia.
Nampak?
Sungai mengalir di sebelah kanan.
Kami selalu mandi di sini…
Saya harap saya boleh cari beberapa orang yang saya kenal
sebelum Holocaust.
Mungkin saya boleh bercakap dengan mereka.
- Cendawan dalam balang. Nampak? - Ya.
Mungkin mereka boleh ceritakan tentang kejadian semasa kami tiada.
Seorang wanita ini, Mariska, ingat datuk nenek saya,
ayah saya, ibu saya dan saya.
Saya teramat terkejut dia ingat saya.
Saya amat takut mereka menentang kepulangan saya,
dan menuduh saya kembali untuk rampas sesuatu daripada mereka.
Saya ditanya dengan cara yang baik,
sama ada saya mahu ambil hartanah saya dan tinggal semula di sana.
Saya menjawab tidak.
Saya cuma mahu anak-anak saya mengenali kampung halaman saya,
dan saya mahu lihat tempat saya membesar sekali lagi sebelum saya mati.
Semasa pulang ke kampung halaman saya
dengan keluarga saya, anak saya,
dan membawa anak saya melihat-lihat bandar cantik ini…
Ke mana-mana saja kami pergi, perkataan "Yahudi" tidak wujud.
Dulu bangunan ini ialah pusat komuniti Yahudi.
Saya nak pergi ke kuil Yahudi,
iaitu saumaah yang indah.
Lihatlah, mereka biarkan saja…
Ya Tuhanku.
Kesan mereka terhadap bandar ini memang membingungkan.
Memang sukar dipercayai.
Kami pergi ke kuil,
dan saya jumpa seorang lelaki Yahudi.
Dia juga di Auschwitz.
Helo, awak boleh berbahasa Hungary?
Selamat pagi. Awak dari sini?
Saya dilahirkan di sini pada 1928.
- Saya daripada keluarga Weinfeld. - Weinfeld?
Ayah saya ada kedai di Laluan Tukang Kasut.
Sudah tentu, ibu saya datang ke kuil ini.
Bar Mitzvah saya diadakan di sini semasa saya 13 tahun pada 1941.
Kenapa awak tinggal di sini?
Saya pulang dari Auschwitz
pada 6 Jun 1945,
dan beberapa hari kemudian, sempadan ditutup.
Kemudian dia bawa kami melihat-lihat kuil dan dia jelaskan kepada kami
bahawa kuil ini bukan lagi kuil Yahudi.
Pada zaman dahulu, ada Bintang David di sini.
Apa yang mereka buat?
Mereka buat kuil ini jadi dewan konsert.
Mereka mengalihkan segalanya.
Hati saya amat sakit melihat
tempat suci ini ditukar menjadi tempat hiburan.
Bahagian paling sukar adalah pulang ke rumah saya.
Ya Tuhanku!
Pagar itu pagar yang asal.
- Pintu masuk. - Pintu masuk, ya.
Rumah itu terabai.
Rumah indah yang sentiasa dijaga oleh ayah saya
dan segalanya di sekitar dijaga rapi.
- Rasanya dikunci. - Tak.
Tidak dikunci.
- Ia tak terbuka. - Boleh kita pergi?
Ia tak terbuka.
Ketika itu, saya berharap saya tidak pernah nampak rumah itu.
Salah seorang jiran
yang masih kecil semasa kami diusir, masih ada di kawasan itu.
Syukurlah awak masih hidup.
Percayalah, saya masih boleh ingat segalanya seperti dulu.
Isterinya orang Rusia,
yang sangat bersimpati.
Rumah awak sendiri…
Sanggup mereka mengambil rumah orang lain?
Banyak yang perlu diceritakan, tetapi awak tahulah cakap orang…
Lantai dan dinding bertelinga belaka.
Dia takut untuk beritahu saya tentang kejadian selepas kami diusir.
Selepas kami ditangkap, adakah kalian bercakap tentang perkara ini?
Kami bersimpati atas nasib Klara. Kami dengar dia mati dalam perjalanan.
Tidak. Dia mati di sana.
Kasihannya.
Saya hanya pernah tengok dalam filem.
Betulkah mereka bakar orang begitu?
Kenyataan lebih teruk daripada paparan dalam filem.
Ketika itu, saya rasa sangat bertuah,
kerana saya berpeluang untuk pulang ke Amerika Syarikat, ke rumah saya.
Saya simpan berlian itu sepanjang kejadian itu.
Semasa saya bebas, saya tidak bercakap tentang Holocaust,
tetapi saya letakkan berlian itu pada loket berbentuk titisan air mata,
kerana saya menangis setiap kali menyelamatkan berlian itu.
Jadi, saya rasa air mata sesuai sebagai loket berlian itu.
Saya beritahu anak saya berlian ini mesti diwariskan
kepada setiap generasi,
kepada anak gadis sulung dalam keluarga, sehingga selamanya.
…apa rasanya.
Kelihatan bentuk dan potongan berbeza-beza.
Berlian ini sahaja,
yang saya pegang dan pernah dipegang oleh ibu saya.
Saya tak tahu apa yang awak fikirkan…
Saya sendiri sukar percaya bahawa kehidupan saya sekarang begini.
Setelah dipilih oleh pengundi saya di California yang ada 600,000 orang,
sembilan kali,
semuanya seperti mimpi.
Semuanya memberi saya
satu rasa tanggungjawab yang besar…
Saya sahaja orang yang terselamat dalam Holocaust
yang juga dilantik dalam Kongres Amerika Syarikat,
saya bercakap bagi pihak semua rakan sekerja saya,
ahli Parti Republikan dan Demokrat,
dan mahu meluahkan kemarahan terhadap serangan pengganas terkini…
Fokus utama hidup saya, tentulah hak asasi manusia,
kerana saya yakin jalan ini yang benar
dalam dunia yang lebih bertamadun.
Saya dan isteri saya Annette saling mengenali seumur hidup kami.
Sebagai kanak-kanak, kami membesar di Budapest.
Kami telah berkahwin selama 47 tahun.
Kami ada dua anak perempuan,
yang sejak awal lagi memberitahu kami,
bahawa mereka merancang hadiah istimewa untuk ibu bapa mereka.
Memandangkan keluarga kami lenyap, mereka mahu bina keluarga besar.
Kami dikurniakan 17 orang cucu kesayangan,
dan merekalah tumpuan hidup kami.
Saya mahu dikenali sebagai pendidik tentang Holocaust.
Jadi saya pergi ke Muzium Toleransi,
tempat saya mengasaskan program santun masyarakat.
Saya berucap kepada kumpulan orang yang datang ke muzium.
…pun wujud.
Beginilah, apabila perkara ini berlaku,
kita seakan-akan percaya bahawa kita buat salah.
Kenapa mereka layan saya begini?
Saya rasa saya bertanggungjawab
untuk menyedarkan dunia tentang perkara yang berlaku ketika itu.
Dulu saya rasa bahasa saya tidak mencukupi.
Jika saya mahu bercerita tentang pengalaman saya,
saya perlu bercakap melalui satu perantara.
Kemudian saya mula membuat seni, kerana seni menjangkaui batas kata-kata.
Saya nak permukaan berlapis-lapis.
Patut nampak macam dinding hancur,
seperti penuh dengan tampalan berita hari semalam,
kerana orang mahu melupakan masa silam.
Orang mahu melupakan Holocaust.
Perkara yang memberi saya ketabahan ialah
keluarga,
yang saya dan suami saya telah bina.
Tiga orang anak kesayangan.
Dua orang menjadi rabai.
Anak perempuan kesayangan saya sentiasa mengajar saya
tentang benda yang penting dalam hidup.
Suami saya penduduk Israel generasi keempat.
Dia lelaki yang berbudi bahasa.
Dia membantu saya membina kehidupan.
Lukisan ini ialah Arbeit Macht Frei.
Apabila anda baca tulisan pagar depan ini,
iaitu, Arbeit macht frei…
Seni saya sekarang tentang Holocaust,
kerana saya tiada memorial untuk orang saya.
Saya tidak tahu mereka di mana.
Kenapa amat ramai ahli keluarga saya mati dan ramai yang dibunuh?
Keluarga Basch hampir lenyap. Kami telah tumbuh semula.
Jadi, apabila kami berkumpul, ada ramai orang.
Ada kegembiraan apabila duduk bersama keluarga saya
sambil merenungkan betapa hampirnya saya dengan kematian,
tapi kini kami 11 atau 12 orang, duduk bersama,
bergembira dalam hidup.
Kepuasan dalam hidup ini memang indah.
Pada suatu hari Ahad, ada orang ketuk pintu saya
dan masuk ke dalam…
Saya pergi ke pintu.
Orang itu mengapit benda berbalut surat khabar dengan lengannya.
Dia kata, "Awak Paul Parks?" Saya kata, "Ya."
Dia kata, "Sudah beberapa tahun kami cari awak.
Sekali-sekala orang cari awak. Kami mahu cari awak." Saya kata, "Kenapa?"
Dia kata, "Seseorang yang dibebaskan oleh kalian semua di Dachau ingat awak.
Dia mati beberapa tahun lalu.
Dia membuat menorah di kem itu.
Dia buat menorah daripada paku konkrit,
kemudian mengimpal dan menjalin menorah itu semasa dia di kem.
Dia mahu awak ambil menorah itu.
Kami mencari awak untuk menyerahkan menorah ini."
Dia beri saya satu menorah yang cantik.
Pembebasan seperti hadiah daripada dunia.
Kali itulah kali pertama saya mengakui Tuhan semula,
bahawa Dia membantu saya untuk sampai ke saat ini.
Saya tidak rasa Tuhan mencipta Holocaust.
Saya rasa Tuhan beri kita akal, hati dan kehendak sendiri.
Terpulang pada manusia
untuk membuat pilihan dalam hidup.
Saya salahkan manusia, bukan Tuhan.
Saya tidak boleh jelaskan secara rasional,
secara emosi atau secara intelek tentang Holocaust.
Saya tidak boleh mencari tempat
bagi kuasa yang lebih agung dalam mimpi ngeri ini.
Kita orang jenis apa?
Apa buku yang mengajar kita?
Apa bezanya antara saya
dan budak lain?
Apakah ajaran Bible?
Apakah maksud semua ini?
Hitler masih tegar bersikap anti-Yahudi sehingga akhir.
Dalam salah satu ucapan
atau amaran terakhir kepada pengikutnya,
dia suruh mereka meneruskan perang menentang orang Yahudi.
Dalam wasiatnya yang dilaksanakan pada 29 April 1945,
dia berkata, "Yang paling penting, saya menyuruh kerajaan
dan rakyat untuk menegakkan undang-undang kaum sepenuhnya,
dan menentang tanpa belas kasihan
tukang racun semua negara,
populasi Yahudi antarabangsa."
Holocaust perlu dianggap sebagai satu bab
dalam sejarah panjang kekejaman manusia kepada manusia.
Kita tidak boleh mengabaikan diskriminasi
yang telah menimpa ramai orang kerana kaum, warna kulit atau kepercayaan.
Kita tidak boleh abaikan perhambaan.
Kita tidak boleh mengabaikan pembakaran ahli sihir.
Kita tidak boleh abaikan pembunuhan orang Kristian pada zaman Rom.
Mungkin Holocaust ialah kemuncak
kepada kedahsyatan yang boleh berlaku
apabila manusia hilang integriti,
kepercayaannya terhadap kesucian nyawa manusia.
Terjemahan sari kata oleh Nur Mohd